Od 7. septembra je v predaji nové číslo časopisu Inžinierske stavby/Inženýrské stavby č. 4/2018. Ide o Národnú správu slovenského NK fib – výnimočné číslo, ktoré vychádza raz za 5 rokov.
Národná správa je zostavená z vybraných odborných príspevkov celoslovenskej konferencie Betón na Slovensku 2014 – 2018, ktorá sa konala 17. a 18. 5. 2018 v Žiline pri príležitosti 25. výročia založenia Slovenského národného komitétu fib (SNK fib).
Národná správa bude prezentovaná a distribuovaná na 5. kongrese fib v Melbourne. Aj týmto spôsobom sa tak popularizuje práca slovenských vedcov, inžinierov a technikov v oblasti betónu. Vzhľadom na otvorenosť slovenského stavebného trhu sú však v správe prezentované aj odborné príspevky autorov zo zahraničných firiem pôsobiacich na Slovensku.